భారత్‌ వృద్ధి 7.5%
- ప్రపంచ బ్యాంకు అంచనా
      న్యూఢిల్లీ : ఈ ఏడాది 2015లో భారత వృద్ధి రేటు 7.5 శాతానికి చేరుతుందని ప్రపంచ బ్యాంకు తాజాగా అంచనా వేసింది. ఇదే సమయంలో చైనా వృద్ధి 7.1 శాతంగా ఉండొచ్చని పేర్కొంది. ధరలు దిగిరావడం, సిఎడి నియంత్రణలో ఉండటంతో పాటు చమురు ధరలు అందుబాటులో ఉండటంతో వృద్ధికి దోహదం చేస్తాయని తెలిపింది. ఈ ఏడాది మొత్తంగా వర్థమాన దేశాల్లో 4.4 శాతం వృద్ధిని అంచనా వేయగా, 2016లో 5.2 శాతం, 2017లో 5.4 శాతం చొప్పున వృద్ధి కనబర్చే అవకాశాలున్నాయని అంచనా వేసింది. అధిక ఆదాయం కలిగిన దేశాలు ఈ ఏడాది 2 శాతం, 2016లో 2.4 శాతం, 2017లో తిరిగి 2.2 శాతం చొప్పున పెరిగే అవకాశాలున్నాయని తెలిపింది. 2015లో మొత్తం ప్రపంచ వృద్ధి రేటు 2.8 శాతంగా, వచ్చే ఏడాది 3.3 శాతంగా, 2017లో 3.2 శాతం చొప్పున వృద్ధిని సాధించే అవకాశాలున్నాయని ప్రపంచ బ్యాంకు వెల్లడించింది.
మీ స్నేహితులకు రికమెండ్ చెయ్యండి